{Nekkni s iyennaten-agi,
Nekkni s ikerrucen-agi,
Ifassen-nneɣ d ilmawen
Ur llin ibeckiḍen,
Ma ḥuzan-k atan a mmi
Ulac leslak akk yid-sen
Ad ak-d-ǧǧen ccwami
Ma ur k-nɣin ara a k-hettken”
{Muḥya} }
Taluft i s-d-sbubben d ta: Yesnubget-d yiwet terbaɛt n Yeflamunen n tmurt n Bilǧik akken a d-asen ad ttekkin deg yiwet temlilit i niqal a d-tili deg Wehran, segmi ur d-fkin ara taregt (ttesriḥ) akken ad temmug, dɣa inebgawen-a ẓwan (ruḥen) ɣer tmurt n Leqbayel anda mlalen d leɛrac di tallit-nni n “tefsut taberkant” . Seg yimir-nni (2003) dɣa, d yemsulta la s-d-ssawalen alammi t-ssawḍen ɣer ccreɛ. Ccreɛ yeṭṭef-as s useggas n lḥebs d lexṭeyya di tikkelt tamenzut, di tikkelt tis-snat iberra-t, maca, aprukirur yerẓa ccreɣ ɣer teɣdemt tunnigt ideg ara yezri ass n 26/05/2011.
{“Wi s-yennan ar d ak-wwteɣ
Yerna a k-ggalleɣ
Ma tsuɣeḍ ar d ccetkiɣ”
{Lewnis At Mangellat} }
Ula d yiwen umeɣnas-nniḍen deg tiddukla Numidya, wagi d “Meqqran Buǧemɛi” ad yezri di ccreɛ n Wehran, ass n 24/05/2011 acku yettwet ass n tmeɣra n Yennayer, zzin-as kra n yemdanen zdat tewwurt n “la médiathèque”, rnan gren-d fell-as zuni d netta i yewwten wid i t-yewwten !
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn